স্বস্তি গৌতম আদানির

ওয়েব ডেস্ক: শিল্পপতি গৌতম আদানি (Gautam Adani) ও রাজেশ আদানির (Rajesh Adani) বিরুদ্ধে এসএফআইও’র (SFIO) থাকা মামলা খারিজ বম্বে হাইকোর্টে (Bombay High Court)। আদানি এন্টারপ্রাইজেসের বিরুদ্ধে সিরিয়াস ফ্রড ইনভেস্টিগেশন অফিসের(এসএসআইও) আনা মামলা থেকে শিল্পপতি গৌতম ও রাজেশ আদানিকে রেহাই দিল বম্বে হাইকোর্ট। তাঁদের বিরুদ্ধে বাজার নিয়ন্ত্রণ বিধি ভঙ্গের অভিযোগ ম্যাজিস্ট্রেট আদালত খারিজ করে। তবে দায়রা আদালত সেই অভিযোগকে মান্যতা দেয়।

দায়রা আদালতের এই পদক্ষেপের বিরুদ্ধে আদানি এন্টারপ্রাইজেস ২০১৯ সালে হাইকোর্টের দ্বারস্থ হয়। দায়রা আদালতের নির্দেশের বিরুদ্ধে হাইকোর্টের স্থগিতাদেশ। প্রসঙ্গত, বেআইনিভাবে ৩৮৮ কোটি টাকা লাভ করার অভিযোগ ওই সংস্থার বিরুদ্ধে।